hotchpotch/miracl-hf-unified huggingface dataset:
শিব পুরাণ
শিবপুরাণ আঠারোটি মহাপুরাণের অন্যতম এবং সংস্কৃত ভাষায় লিখিত হিন্দু ধর্মগ্রন্থ। এই পুরাণটি মূলত হিন্দু দেবতা শিব ও দেবী পার্বতীকে কেন্দ্র করে রচিত হলেও এতে অন্যান্য দেবদেবীর উল্লেখ রয়েছে। 
শিবপুরাণে ১২টি সংহিতায় এক লক্ষ শ্লোক থাকার কথা জানা যায়, তবে রোমহর্ষণকে পুরাণের জ্ঞান দেওয়ার আগে কৃষ্ণদ্বৈপায়ন ব্যাসদেব এটিকে সংক্ষিপ্ত করেন। প্রচলিত লিপিগুলির একাধিক ও বিভিন্ন সংস্করণ দেখা যায়। উল্লেখযোগ্য সংস্করণগুলোর মধ্যে দক্ষিণ ভারতে প্রচলিত সাতটি অধ্যায়, অন্যস্থলে ছয়টি অধ্যায়, দক্ষিণ এশিয়ার বাংলা অঞ্চলে প্রচলিত পূর্বখণ্ড ও উত্তরখণ্ড নামক অধ্যায়বিহীন দুটি অংশ দেখা যায়। অধ্যায়যুক্ত দুটি সংস্করণের মধ্যে কিছু সাদৃশ্য ও কিছু বৈসাদৃশ্য বিদ্যমান। অন্যান্য হিন্দু শাস্ত্রগ্রন্থ পুরাণের ন্যায় শিবপুরাণও দীর্ঘদিন ধরে সম্পাদিত ও পুনঃপুন লিখিত হয়েছে। ক্লাউস ক্লস্টেরমাইয়ের এর মতে সবচেয়ে পুরনো লিপিগুলো দশম-একাদশ শতকে রচিত। বর্তমানে প্রচলিত শিবপুরাণের কিছু অধ্যায় চতুর্দশ শতকের পরবর্তীকালের রচনা বলে মনে করা হয়।
শিবপুরাণের বিষয়াবলির মধ্যে শিবসংক্রান্ত ঘটনাবলি, সৃষ্টিতত্ত্ব, পৌরাণিক উপাখ্যান, দেবদেবীর সম্পর্ক, নীতিকথা, যোগ, তীর্থস্থান, ভক্তি, নদী, ভূগোল প্রভৃতি উল্লেখযোগ্য। দ্বিতীয় সহস্রাব্দের শুরুর দিকে শিবের উপাসনা এবং ঐতিহাসিক তথ্যাবলির এক গুরুত্বপূর্ণ উৎস শিবপুরাণ। শিবপুরাণের প্রাচীনতম অংশগুলোয় অদ্বৈত বেদান্ত মতের দার্শনিক চিন্তার ছাপ পাওয়া যায় যা অনেকাংশে ভক্তির সঙ্গে সম্পর্কযুক্ত।
গান বাংলা
গান বাংলা (GB) , হচ্ছে বাংলাদেশ ভিত্তিক একটি ২৪/৭ এইচডি গানের চ্যানেল, চ্যানেলটি প্রথম যাত্রা শুরু করে ১৪ অক্টোবর, ২০১৩-এ। গান বাংলা টিভি বাংলা গান সম্প্রচার এবং বাংঙ্গালি সংস্কৃতি তুলে ধরে এবং বিভিন্ন দেশ ইংল্যান্ড, আমেরিকা, কানাডা, ইউরোপের কিছু অংশ এবং মধ্য প্রাচ্যে ও এটি সম্প্রচারিত হয়।
পেট্রাপোল স্থলবন্দর
পেট্রাপোল স্থলবন্দর হল ভারত পশ্চিমবঙ্গ রাজ্যে অবস্থিত একটি স্থল বন্দর। এই স্থল বন্দরটি ভারত তথা এশিয়া এর মধ্যে বৃহত্তম। এই বন্দরটি বনগাঁ শহর থেকে ৪ কিলোমিটার দূরে পেট্রাপোল এলাকায় বাংলাদেশ সীমান্তে অবস্থিত। বর্তমানে এই বন্দরে একটি "সু-সংহত চেকপোষ্ট" গড়ে উঠেছে। ভারত ও বাংলাদেশের মধ্যের ব্যবসা বাণিজ্যের প্রায় ৭০ শতাংশের বেশি এই স্থলবন্দর দ্বারা সংগঠিত হয়|
ভারত ও বাংলাদেশের মধ্যে বেশির ভাগ বাধিজ্য এই বন্দরের দ্বারা হয়।এই বন্দর থেকে প্রতি দিন প্রায় ৪০০ টি ট্রাক বাংলাদেশ যায় এবং প্রায় ২৫০-৩০০ টি ট্রাক প্রতিদিন বাংলাদেশ থেকে "পেট্রাপোল স্থলবন্দর" এর দ্বারা ভারতে প্রবেশ করে।এই স্থলবন্দরের প্রধান আমদানি পণ্য হল পাট ও ইলিশ মাছ।রপ্তানি দ্রব্য হল যন্ত্রপাতি ,গাড়ি , রাসায়নিক দ্রব্য, খনিজ তেল প্রভৃতি।বন্দরটি দিয়ে দিয়ে প্রায় টাকার ব্যবসা-বানিজ্য হয়।
পেট্রাপোল স্থলবন্দরের পণ্য ও পণ্যবাহী যানবাহনের চাপ দিন দিন বাড়ছিল।ফলে সুষ্ঠ ভাবে বন্দর পরিচালোনার জন্য একটি নতুন সু-সংহত চেকপোষ্ট নির্মাণের প্রয়োজন হয়ে পড়েছিল।ফলে পেট্রাপোল বন্দরে একটি সু-সংহত চেককপোষ্ট গড়াা হয়েছে।এই চেকপোষ্টটি চালু করা হয় ২০১৬ সালে।এখানে মোট ৯০০ টি ট্রাক পণ্য দ্রব্য নিয়ে দাঁড়াতে পাড়বে।এটি নির্মাণে মোট ৪২ একর জমির প্রয়োঝন হয়েছে।চেক পোষ্টটিতে ৩০০ জন বিএসএফ নিরাপত্তা রক্ষার দায়িত্বে আছে। সু-সংহত চেকপোষ্ট এর ফলে ভারত ও বাংলাদেশ এর মধ্যে বাণিজ্য বৃদ্ধি পাবে।
কালো শকুন
কালো শকুন (ইংরেজী: ব্লাক ভালচার, বৈজ্ঞানিক নাম: Coragyps atratus), আমেরিকার কালো শকুন নামেও পরিচিত, যুক্তরাষ্ট্রের দক্ষিণ পুর্বাংশ থেকে দক্ষিণ আমেরিকার চিলি ও আর্জেন্টিনা পর্যন্ত দেখতে পাওয়া যায়। টার্কি ভালচারের মত এদের সচরাচর দেখা গেলেও এরা খুব সীমিত অঞ্চলে বাস করে। টার্কি শকুন কানাডা থেকে টিয়েরা দেল ফুয়েগো পর্যন্ত দেখতে পাওয়া যায়। নামে এবং চেহারায় মিল থাকা সত্বেও এরা ইউরাসিন ব্লাক ভালচার থেকে আলাদা। ইউরাসিন ব্লাক ভালচার একসিপিট্রিডি পরিবারের সদস্য, ঈগল, বাজপাখি, চিলও এই একই পরিবারের সদস্য। আর আমেরিকার কালো শকুন ক্যাথারটিডি পরিবারের সদস্য।
কালো শকুন বড় আকারের শিকারী পাখি। লম্বায় , ডানার বিস্তৃতি পর্যন্ত হয়। উত্তর আমেরিকা ও আন্দিজ রেঞ্জের কালো শকুনের ওজন ১.৬ থেকে ৩ কেজি কিন্তু ট্রপিকাল নিম্নভূমির শকুনের আকার ছোট এবং ওজন হয়। এদের পালক কালো। মাথা এবং গলা পালকহীন। চামড়া গাঢ় ধূসর এবং কোঁচকানো। চোখের আইরিশ বাদামী এবং উপরের পাতায় একটি ও নিচের পাতায় দুটি অসম্পূর্ণ ভুরুর উপস্থিতি দেখা যায়। পা ধূসর সাদা। পায়ের পাতার সামনের আঙুল দুটো বেশ বড় এবং এগুলোর গোড়ায় শাখা প্রশাখা আছে। পায়ের পাতা চওড়া কিন্তু তুলনামূলকভাবে দুর্বল।
কালো শকুনের ইংরেজী নাম ব্লাক ভালচারের ভালচার শব্দটি এসেছে লাতিন শব্দ ভালচারাস থেকে যার অর্থ যারা ছিড়ে খায় এবং এটা দিয়ে এদের খাবার অভ্যেষকে বর্ণনা করা হয়। এদের প্রজাতি নাম আট্রাটাস অর্থ "কালোয় আবৃত" যা ল্যাটিন শব্দ আটার (কালো) থেকে এসেছে আর গণ নাম "কোরাজিপস" অর্থ দাঁড়কাক-শকুন এসেছে গ্রীক শব্দ কোরাক্স(corax/κόραξ) ও জিপস থেকে(gyps/γὺψ) থেকে। আর পরিবার নাম ক্যাথারটিডি এসেছে গ্রীক kathartēs/καθαρτης থেকে।
কালো শকুনদের নিয়ার্টিক ও নিয়োট্রপিক অঞ্চলে দেখতে পাওয়া যায়। এদের বসবাসের সীমানা হচ্ছে মধ্য আটলান্টিক রাজ্যসমূহ, সর্বদক্ষিণে মধ্যপশ্চিম যুক্তরাষ্ট্র এবং দক্ষিণ যুক্তরাষ্ট্র, মেক্সিকো, মধ্য আমেরিকা এবং বেশিরভাগ দক্ষিণ আমেরিকা। এরা নির্দিষ্ট সীমানাতেই বাস করে।
এরা গ্লাইডিং করার সময়ে ডানা বাতাসে সমান্তরাল ভাবে ভাসিয়ে রাখে। ওড়ার সময়ে টার্কি ভালচারের তুলনায় কালো শকুন ঘন ঘন ডানা ঝাপটায়। কালো শকুন দলবেঁধে ঘোরে। দলবেঁধে এরা খুব সহজে শত্রু টার্কি শকুনকে তাড়িয়ে দিতে পারে। কালো শকুন সাধারণত ক্যারিয়ন এর মাংস খায়। প্রাণীদেহের মৃত গলা দেহকে ক্যারিয়ন বলা হয়। ঘনজনবসতিপূর্ণ এলাকায় এরা ময়লা আবর্জনার স্তুপে খাবার খোঁজে।
মন্ডে জনডেকি
মন্ডে জনডেকি (; জন্ম: ২৫ জুলাই, ১৯৮২) কেপ প্রদেশের কিংস উইলিয়ামস টাউনে জন্মগ্রহণকারী প্রথিতযশা সাবেক দক্ষিণ আফ্রিকান ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। পাঁচটি টেস্ট, সাতটি একদিনের আন্তর্জাতিক ছাড়াও আফ্রিকান একাদশের পক্ষে তিন খেলায় অংশ নিয়েছেন। ঘরোয়া প্রথম-শ্রেণীর ক্রিকেটে কেপ কোবরাস ও ওয়েস্টার্ন প্রভিন্সের প্রতিনিধিত্ব করেন। দলে তিনি মূলতঃ ফাস্ট বোলার হিসেবে অংশ নেন তিনি।
২০০৩ সালে ইংল্যান্ডের বিপক্ষে তার টেস্ট অভিষেক ঘটে। কিন্তু কয়েক ওভার পরই আঘাতের কারণে বোলিং থেকে দূরে চলে আসেন। তবে ব্যাট হাতে প্রথম ইনিংসে ৫৯ রান তোলেন। গ্যারি কার্স্টেনের সাথে অষ্টম উইকেট জুটিতে মহামূল্যবান ১৫০ রান তুলে দলকে ১৪২/৭ থেকে ২৯২/৮-এ নিয়ে যান। ২০০৪-০৫ মৌসুমে জিম্বাবুয়ের বিপক্ষে নিজস্ব দ্বিতীয় টেস্টে অংশ নেন। ঐ খেলায় তিনি ৩/৬৬ ও ৬/৩৯ লাভ করেন। এরফলে দক্ষিণ আফ্রিকা ইনিংস ব্যবধানে জয় পায় ও তিনি ম্যান অব দ্য ম্যাচ নির্বাচিত হন।
২০০৭-০৮ দক্ষিণ আফ্রিকান মৌসুমের ঘরোয়া ক্রিকেটে শীর্ষস্থানীয় উইকেট সংগ্রাহক হন। ১৯.১৭ রান খরচায় ৬২ উইকেট পান তিনি। ২০০৮ মৌসুমের শুরুর দিকে ওয়ারউইকশায়ারের সদস্য ছিলেন। সেখানে দক্ষিণ আফ্রিকার সাবেক ফাস্ট বোলার অ্যালান ডোনাল্ড দলটিকে পরিচালনা করতেন। কাউন্টি চ্যাম্পিয়নশীপের খেলায় ৪/৯৫ পেলেও এজবাস্টনে তেমন সফলতা পাননি। চ্যাম্পিয়নশীপের চারটি খেলায় ৪২.৩৩ গড় ৯ উইকেট এবং চারটি লিস্ট এ খেলায় ১/১৫৮ পেয়েছিলেন।
স্থলবন্দর
স্থলবন্দর (কখনও কখনও অভ্যন্তরীণ বন্দর) একটি অন্তর্দেশীয় আন্তমোডাল টার্মিনাল যা সরাসরি একটি রাস্তা বা রেল দ্বারা একটি সমুদ্রবন্দর এবং একটি অভ্যন্তরস্থ গন্তব্যে সমুদ্রের মালবাহী পরিবহন জন্য একটি কেন্দ্র হিসাবে পরিচালনা হয়।
কার্গো ট্রান্সশিপমেন্টে তাদের ভূমিকা ছাড়াও, স্থলবন্দরগুলিতে পণ্যগুলির সঞ্চয় এবং একীভূতকরণ, সড়ক বা রেল পথে পণ্যবাহী যানবাহনের রক্ষণাবেক্ষণ এবং শুল্ক বিভাগের ছাড়পত্র জন্য সুবিধা অন্তর্ভুক্ত থাকতে পারে। স্থলবন্দরের সুবিধাগুলির অবস্থান সমুদ্রবন্দর কর্তৃপক্ষের নিজস্ব সঞ্চয় এবং শুল্ক বিভাগের প্রতিযোগিতা থেকে মুক্তি দেয়।
একটি অন্তর্দেশীয় স্থলবন্দর জাহাজ এবং প্রধান ভূমি পরিবহন নেটওয়ার্কের মধ্যে পণ্যসম্ভার প্রবাহ গতি বিরধি করতে পারে, আরও কেন্দ্রিয় সরবরাহ স্থান তৈরি করে। অভ্যন্তরীণ বন্দর আমদানিকৃত ও রপ্তানিকারক ব্যবস্থা উন্নত করতে পারে, যা অভ্যন্তরীণ বন্দরের (নদীবন্দর) সময়সীমার বাছাই এবং প্রক্রিয়াকরণের জন্য প্রযোজ্য।
মান কুনতু মওলা
কালামটিতে আমীর খসরু হযরত আলি ইবনে আবি তালিবের আধ্যাত্বিক ক্ষমতার প্রশাংসার গুণকীর্তণ করেছেন। কালামটিতে বলা হয়েছে:
কাবা কেনইবা গর্বিতবোধ হবে না, কারণ এটি আলীর মত পবিত্র সত্ত্বাকে দেখেছে। পবিত্র সত্ত্বার (হযরত মুহাম্মদ (দঃ) ) সবচেয়ে নিকটস্থ বন্ধু আলী। সৃষ্টির সকল গোপন রহস্যের অধিকারী তুমি। তুমিই আলী, যিনি আল্লাহর পরম এবং অন্তরঙ্গ সখা।
কালামটিতে আমীর খসরু একটি হাদিসের উল্লেখ করেছেন:"আমি যার মওলা আলীও তার মওলা।"
আমীর খসরু নিজেকে আলী প্রতি এভাবে আত্মসর্ম্পণ করেছেন: "প্রতিটি অন্তরে আলী, প্রতিটি চেহারায় আলী, আলীই আমার জীবন। আমি বিশ্বাস করি আলীই আমার মওলা।" 
কালামটিতে হযরত আলি ইবনে আবি তালিবের জন্মের মাস রজব এবং জন্মস্থানের কথা উল্লেখ করা হয়েছে।
গ্লুকোমা
গ্লুকোমা () হলো চোখের একপ্রকার রোগ যাতে অপটিক স্নায়ু ক্ষতিগ্রস্ত হয় ও চোখ অন্ধ হয়ে যায়। 
গ্লুকোমা অনেক প্রকারের হয় যেমন ওপেন অ্যাঙ্গেল গ্লুকোমা, ক্লোজড অ্যাঙ্গেল গ্লুকোমা, নরমাল টেনশন গ্লুকোমা অন্যতম । ওপেন অ্যাঙ্গেল গ্লুকোমা ধীরে ধীরে হয় ফলে চোখে ব্যথা অনুভূত হয় না। চিকিৎসা না করালে প্রথমে পার্শ্বীয় দৃষ্টি, তারপর কেন্দ্রীয় দৃষ্টি নষ্ট হয়ে অন্ধত্ব বরণ করতে হয়। ক্লোজড অ্যাঙ্গেল গ্লুকোমা ধীরে ধীরে বা হঠাৎ করে হতে পারে। এর লক্ষণগুলো হলো চোখে তীব্র ব্যথা, চোখ লাল হয়ে যাওয়া, ঝাপসা দৃষ্টি, চোখের মণি বা তারারন্ধ্র বড়ো হয়ে যাওয়া, বমিভাব। গ্লুকোমার কারণে দৃষ্টিশক্তি কমে গেলে তা স্থায়ীভাব কমে।
এই রোগের ঝুঁকির মধ্যে রয়েছে চোখের অভ্যন্তরীণ চাপ (intraocular pressure) বেড়ে যাওয়া, পরিবারের অন্য সদস্যের এই রোগ থাকা, উচ্চ রক্তচাপ, অতিস্থুলতা ইত্যাদি। 
ইন্ট্রাওকুলার প্রেসার ২১ মি.মি. পারদ চাপের বেশি থাকলে গ্লুকোমার আশঙ্কা বেশি। তবে চোখের চাপ স্বাভাবিক থাকলেও গ্লুকোমা হতে পারে যেমন নরমাল-টেনশন গ্লুকোমা। 
রোগের প্রাথমিক অবস্থায় চিকিৎসা শুরু করলে দৃষ্টিশক্তি অটুট রাখা সম্ভব। ওষুধের মাধ্যমে চোখের চাপ স্বাভাবিক রাখা হয়।গ্লুকোমা চিকিৎসায় অনেক রকম ওষুধ রয়েছে। এছাড়া কিছুক্ষেত্রে লেজারের মাধ্যমে চিকিৎসা দেয়া যায়। ওষুধে ভালো না হলে বিভিন্ন সার্জিক্যাল পদ্ধতি ব্যবহার করা হয়। ক্লোজড অ্যাঙ্গেল গ্লুকোমার চিকিৎসা জরুরি ভিত্তিতে করতে হবে।
সারাবিশ্বে প্রায় ৬৭ মিলিয়ন লোক গ্লুকোমায় আক্রান্ত। 
সাধারণত বয়স্ক লোকের বেশি হয়। ক্লোজড অ্যাঙ্গেল গ্লুকোমা মহিলাদের বেশি হয়। সারাবিশ্বে ছানির পরে গ্লুকোমা অন্ধত্বের দ্বিতীয় কারণ। 
গ্লুকোমা (glaucoma) শব্দটি প্রাচীন গ্রিক "glaukos" থেকে এসেছে যার অর্থ নীল, সবুজ বা ধূসর। ইংরেজিতে শব্দটির ব্যবহার শুরু হয় ১৫৮৭ সাল থেকে তবে ১৮৫০ সাল থেকে অফথালমোস্কোপের ব্যবহার শুরু হলে এই শব্দটির ব্যবহার ব্যাপকতা লাভ করে।
গলগল
গলগল (বৈজ্ঞানিক নাম: "Cochlospermum religiosum") হচ্ছে বিক্সাসি পরিবারের একটি সপুষ্পক উদ্ভিদ। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।
এটি একটি ছোট গাছ এর উচ্চতা সাড়ে ৭ মিটার (২৫ ফুট) সাধারণত শুষ্ক পর্ণমোচী অরণ্য জন্মে থাকে। এটি উচ্চ ক্রমবর্ধমান গাছ।
এই গাছ এশিয়ার দেশ ভারত, মায়ানমার, থাইল্যান্ডে দেখা যায়।
লরেন্স ফিসবার্ন
লরেন্স জন ফিসবার্ন ৩ (জন্ম- ৩০ জুলাই,১৯৬১ সাল) একজন আমেরিকান অভিনেতা,চলচ্চিত্র পরিচালক,প্রযোজক এবং চিত্র নাট্যকার। তিনি দ্যা ম্যাট্রিক্স চলচ্চিত্রের মধ্যে মর্ফিয়াস চরিত্রটির জন্য বেশি পরিচিত।
ফিসবার্ন অগাস্টা, জর্জিয়াতে জন্ম গ্রহন করেন।তিনি হাটিই বেল (বিবাহ-পূর্ব ক্রফোর্ড) এর পুত্র,যিনি একটি জুনিয়র হাই স্কুলের গণিত ও বিজ্ঞানের শিক্ষক, এবং লরেন্স জন ফিসবার্ন, জুনিয়র, একটি কিশোর সংশোধনের অফিসার। তার মা-বাবা তার শৈশব সময়ে তালাক প্রাপ্তের পর তাঁর মা নিউ ইয়র্কের ব্রুকলিনে তাকে নিয়ে আসেন,এবং এখানে ফিসবার্ন বড় হয়ে উঠেন। ফিসবার্নের বাবা তাকে এক মাসে একবার দেখতেন। ফিসবার্ন নিউইয়র্কে লিঙ্কন স্কয়ার একাডেমীর একজন স্নাতক শিক্ষার্থী, যা ১৯৮০ সালে বন্ধ হয়ে যায়।
টালি (উদ্ভিদ)
টালি (বৈজ্ঞানিক নাম: "Palaquium polyanthum") হচ্ছে সাপোটাসি পরিবারের একটি সপুষ্পক উদ্ভিদ। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।
আয়লেসবারি হাঁস
আয়লেসবারি হাঁস হচ্ছে একধরণের গৃহপালিত হাঁস, মাংস এবং এদের সুন্দর চেহারার জন্যেই এদের পালন করা হয়। সাদা পালকে আবৃত বড় হাঁসের ঠোঁটের রঙ গোলাপী, পা কমলা। ভূমির সাথে এরা এদের দেহ সমান্তরাল ভংগীতে রাখে। এই জাতের হাঁসের উৎস জানা যায় না। ১৮ শতকে ইংল্যান্ডের বাকিংহ্যামশায়ারের আয়লেসবারিতে সাদা হাঁস পালন ব্যাপক জনপ্রিয় হয় কারণ তখন সাদা পালকের চাহিদা ছিলো। ১৯ শতকে আয়লেসবেরিতে হাঁস পালন প্রধান শিল্পে পরিণত হয়।
আয়লেসবারি হাসের উৎস পরিষ্কার নয়। ১৮ শতকের আগে থেকে ইংল্যান্ডে হাঁসের চাষ ব্যাপক হারে বৃদ্ধি পায়। তারা বন্য মাল্লার্ড জাতের হাঁসের গৃহপালিত জাতকে পালন করতো। হাঁসের বিভিন্ন রঙ হয়, বুনো পরিবেশে হাঁস গুলো সাদা হতো। কুইল্ট নামক টেক্সটাইল সামগ্রী তৈরীতে হাঁসের সাদা পাখনার চাহিদা ছিলো।
১৮ শতকে সাদা জাতের গৃহপালিত হাঁস চাষ হতে থাকে। এদের নাম ছিলো ইংলিশ হোয়াইট। ১৬৯০ থেকে আয়লেসবারিতে হাস চাষ হচ্ছে এবং আয়লেসবারি ও আশপাশের গ্রামে ইংলিশ হোয়াইট চাষ জনপ্রিয়তা পায়।
ডাউন সিন্ড্রোম
ডাউন সিন্ড্রোম ()( সংক্ষেপে DS বা DNS), এটা ট্রাইসোমি ২১ নামেও পরিচিত। এটি একটি জেনেটিক রোগ যেখানে ২১ নং ক্রোমোজোমে আরেকটি অতিরিক্ত ক্রোমোজোম বিদ্যমান। এই রোগে শিশুর শারীরিক বৃদ্ধি ব্যাহত হয় ও বুদ্ধিমত্তা স্বাভাবিকের তুলনায় কম থাকে। ডাউন সিন্ড্রোমে আক্রান্ত প্রাপ্তবয়স্ক তরুণের গড় আইকিউ (IQ) ৫০ যা ৮-৯ বছরের সুস্থ শিশুর সমান।
আক্রান্ত শিশুর পিতামাতা জেনেটিকভাবে স্বাভাবিক থাকে। অতিরিক্ত ক্রোমোজোমের ঘটনা দৈবক্রমে ঘটে থাকে এরকম সন্তান জন্মদানের সম্ভাবনা ২০ বছর বয়সী মায়েদের ক্ষেত্রে ০.১% এরও কম এবং ৪৫ বছর বয়সী মায়েদের ক্ষেত্রে তা ৩% পর্যন্ত বৃদ্ধি পায়। এই সম্ভাবনার উপর প্রভাব ফেলতে পারে এরকম আচরণগত কার্যক্রম বা পরিবেশগত বিষয়াবলী সম্পর্কে জানা যায় নি। বাচ্চা গর্ভে থাকা অবস্থায় স্ক্রিনিং পরীক্ষার মাধ্যমে অথবা জন্মের পর সরাসরি পর্যবেক্ষণ ও জেনেটিক পরীক্ষার মাধ্যমে এই রোগ শনাক্ত করা যায়। গর্ভাবস্থায় ভ্রুণটি ডাউন সিন্ড্রোমে আক্রান্ত বলে নিশ্চিত হলে গর্ভপাতের পরামর্শ দেয়া হয়। ডাউন সিন্ড্রোমের রোগীকে সারাজীবন কিছু রোগের স্ক্রিনিং পরীক্ষা করাতে হয়।
এই রোগের কোনো প্রতিকার নেই। শিক্ষা, যথাযথ যত্ন ও ভালোবাসা রোগীর জীবনমান উন্নয়নে ভূমিকা রাখে। কিছু কিছু ডাউন সিন্ড্রোমের শিশুকে স্বাভাবিক বিদ্যালয়ের শ্রেনীকক্ষে শিক্ষা দেওয়া গেলেও অন্যের ক্ষেত্রে বিশেষায়িত প্রতিষ্ঠানে শিক্ষা দিতে হয়। কেউ কেউ মাধ্যমিক বিদ্যালয় শেষ করতে পারে, খুব অল্পসংখ্যক উচ্চমাধ্যমিক পর্যন্ত যেতে পারে। 
উন্নত বিশ্বে এই রোগীরা ৫০-৬০ বছর পর্যন্ত বাঁচে
ক্রোমোজোম সংক্রান্ত রোগের মধ্যে ডাউন সিন্ড্রোম প্রথম সারির একটি রোগ। প্রতিবছর জন্মগ্রহণকারী ১০০০ হাজার শিশুর মধ্যে ১ জন ডাউন সিন্ড্রোম নিয়ে জন্মায় 
২০১৩ সালে ডাউন সিন্ড্রোমের রোগী ছিল প্রায় ৮.৫ মিলিয়ন এবং মৃত্যুবরণ করে ৩৬০০০ জন যেখানে ১৯৯০ সালে মারা গিয়েছিলো ৪৩০০০ জন।
জন ল্যাংডন ডাউন (John Langdon Down) নামে একজন ব্রিটিশ ডাক্তার ১৮৬৬ সালে প্রথমবার এই রোগের পূর্ণাঙ্গ বর্ণনা দেন তাই তাঁর নামে এই রোগের নামকরণ করা হয়।
১৮৩৮ সালে Jean-Étienne Dominique Esquirol ও ১৮৪৪ সালে Édouard Séguin এই রোগ সম্পর্কে অল্পবিস্তর বর্ণনা করেন। Jérôme Lejeune নামে ফ্রান্সের গবেষক ১৯৫৯ সালে আবিষ্কার করেন যে ২১ নং ক্রোমোজোমে দুটির স্থলে তিনটি ক্রোমোজোম বিদ্যমান।
বারবারা স্ট্রাইস্যান্ড
বারবারা জোন স্ট্রাইস্যান্ড (ইংরেজি Barbara Joan Streisand ; জন্ম এপ্রিল ২৪,১৯৪২) একজন আমেরিকান গায়িকা, গীতিকার,অভিনেত্রী এবং চলচ্চিত্র নির্মাতা। তারঁ কর্মজীবন ৬টি খন্ডে বিভক্ত। বিনোদনের অনেক ক্ষেত্রে তাকে আইকন মনে করা হয়, তিনি দুইবার একাডেমী পুরস্কার, দশবার গ্রামি পুরস্কার সঙ্গে গ্র্যামি আজীবন সম্মাননা পুরস্কার এবং গ্র্যামি কিংবদন্তী পুরস্কার লাভ করেন। পাঁচবার এ্যামি পুরস্কার সঙ্গে একটি ডেটাইম এ্যামি, একটি বিশেষ টনি পুরস্কার,একটি আমেরিকান চলচ্চিত্র সংস্থা পুরস্কার,একটি কেনেডি সেন্টার সম্মাননা, ৪টি পিয়েবডি পুরস্কার , প্রেসিডেন্সিয়াল মেডেল অফ ফ্রিডম , এবং নয়টি গোল্ডেন গ্লোব পুরস্কার পান। তিনি হচ্ছেন খুবই অল্প পরিমান ব্যাক্তিদের একজন যারা একাধারে সেই সকল ব্যাক্তিদের তালিকা যারা জিতেছেন একাডেমী,এ্যামি,গ্র্যামি, অস্কার এবং টনি পুরস্কার তিনি হচ্ছেন সেই ২ জন শিল্পীর একজন যারা পিয়েবডি পুরস্কার অর্জন করেন।
নিহারিকা রাইজাদা
নিহারিকা রাইজাদা একজন ভারতীয় চলচ্চিত্র অভিনেত্রী এবং মডেল। তিনি বাংলা, হিন্দি এবং গুজরাটি ভাষার চলচ্চিত্রে কাজ করেছেন। তিনি "দামাডোল" (২০১৩), "মসান" (২০১৫), "ওয়ারিওয় সাবিত্রি" (২০১৬) প্রভৃতি চলচ্চিত্রে অভিনয় করেছেন। তিনি মিস ইন্ডিয়া ইউকে ২০১০ প্রতিযোগীতার সাফল্য জেতেন এবং মিস ইন্ডিয়া ওয়ার্ল্ডওয়াইড ২০১০ প্রতিযোগীতায় দ্বিতীয় স্থান অধিকার করেন।
ডেডলক
কম্পিউটার সাইন্সের অপারেটিং সিস্টেম শাখায় ডেডলোক (Deadlock) একটি গুরুত্বপূর্ণ বিষয়। 
এটি কম্পিউটার মেশিনের একটি অচলাবস্থা যেখানে একাধিক টাস্ক বা কাজ সম্পন্ন হওয়ার জন্য প্রস্তুত কিন্তু পর্যাপ্ত সুবিধা (রিসোর্স) না থাকায় তা সম্পন্ন হচ্ছে না। মাল্টিপ্রসেসিং , প্যারালাল ও ডিস্ট্রিবিউতিভ সিস্টেম এ এটি একটি কমন সমস্যা। 
অপারেটিং সিস্টেমে, প্রসেস বা থ্রেট যখন ওয়েটিং স্টেটে যায় তখনই এই ডেডলকের সৃষ্টি হয়। প্রকৃতপক্ষে একটি রিসোর্সকে যখন একাধিক প্রোগ্রাম বা প্রসেস ব্যবহার করতে চায় তখন যে অবস্থার সৃষ্টি হয় সেটাই অপারেটিং সিস্টেম এর ভাষায় ডেডলক।
১। মিউচুয়াল এক্সক্লুশন (Mutual Exclusion)ঃ একটি রিসোর্সকে এক বা একাধিক প্রসেস ব্যবহার করতে পারে কিন্তু তা ভিন্ন ভিন্ন সময়ে। যখন একাধিক প্রসেস একই সময় একই রিসোর্সকে ব্যবহার করে তখন যে অবস্থার সৃষ্টি হয় তাকে মিউচুয়াল এক্সক্লুশন বলে।
২। হোল্ড এন্ড ওয়েট (Hold and Wait)ঃ একটি প্রসেস অনেক সময় একই সাথে একাধিক রিসোর্সকে ব্যবহার করার জন্য হোল্ড বা ধরে রাখে । ফলে রিসোর্সটিকে আর অন্য কোন প্রসেস ব্যবহার করতে পারে না। তাই এর ফলে যে অবস্থার সৃষ্টি হয় তাকে হোল্ড এন্ড ওয়েট বলে।
৩। নো প্রিমশন (No preemption)
৪। সার্কুলার ওয়েট (Circular Wait)
১। ডেডলক প্রিভেনশন (Deadlock Prevention) : 
সিস্টেম যাতে ডেডলকে না পতিত হয় তার জন্য যে প্রয়োজনীয় ব্যবস্থা গ্রহন করা হয় তাকে ডেডলক প্রিভেনশন বলে। এ জন্য ডেডলকে পরিনত হওয়ার যে চারটি শর্ত আছে যেমন - 
১। মিউচুয়াল এক্সক্লুশন (Mutual Exclusion)
২। হোল্ড এন্ড ওয়েট (Hold and Wait)
৩। নো প্রিমশন (No preemption)
৪। সার্কুলার ওয়েট (Circular Wait) এগুলো যাতে না ঘটতে পারে তার প্রতি লক্ষ্য রাখা।
২। ডেডলক এভয়ড্যান্স (Deadlock Avoidance) 
যদি সিস্টেম ডেডলকে পতিত হয় এরকম অবস্থা সৃষ্টি হয় তবে বিভিন্ন ধরনের অ্যালগরিদম আছে যা দিয়ে ডেটলক সমস্যা সমাধান করা হয় । 
যেমনঃ ১। রিসোর্স অ্যালোকেশন গ্রাফ ও
সরলপাতি চন্দ্রপ্রভা
সরলপাতি চন্দ্রপ্রভা (বৈজ্ঞানিক নাম: "Tecoma castanifolia") হচ্ছে বিগ্নোনিয়াসি পরিবারের একটি সপুষ্পক উদ্ভিদ। এরা পেরু এবং ইকুয়েডরের প্রজাতি। "টেকোমা" গণের অন্য প্রজাতিগুলোর সাথে এদের পার্থক্য হচ্ছে এরা সরলপত্রী।
প্রায় সারাবছর এই প্রজাতির গাছে ফুল ফোটে।
ফ্লেম রবিন
অগ্নিশিখা রবিন (ইংরেজী নামঃ flame robin, বৈজ্ঞানিক নামঃ Petroica phoenicea) ছোট আকারের প্যাসারিন পাখি যারা অস্ট্রেলিয়াতে বাস করে। এরা সাধারনত তাসমানিয়াসহ অস্ট্রেলিয়ার দক্ষিণ-পূর্বাংশের শীতলতম অংশে বাস করে। স্কারলেট রবিন এবং রেড ক্যাপড রবিনের সাথে এদেরকেও সচরাচর রবিন রেডব্রেস্ট (লালবুকো রবিন) বলে ডাকা হয়।
১৮৩০ সালে ফরাসি প্রকৃতিবিদ জ্যঁ রেনে কনস্ট্যান্ট কুওয় এবং জোসেফ পল গেইমার্দ সর্বপ্রথম ফ্লেম রবিনকে উল্লেখ করেন Muscicapa chrysoptera। প্রজাতি নাম chrysoptera নেওয়া হয়েছে প্রাচীন গ্রীক শব্দ hrysos "সোনালী", এবং pteron "পালক" থেকে। ১৮২৩ সালে জন গৌল্ড ফ্লেম রবিনকে বর্তমান গণে স্থান দেন এবং সেই থেকে পাখিটির দ্বিপদ নাম Petroica phoenicea। পাখিটি পাথরের উপর বসে বলে এর নাম পেট্রোইকা। গ্রীক পেট্রোস মানে পাথর এবং ঐকস মানে বাড়ি। প্রজাতি নাম এসেছে প্রাচীন গ্রীক ফইনাইকস (লাল) থেকে।
লাল রবিন পাখিদের মধ্যে অগ্নিশিখা রবিনই সব থেকে বড়। এরা লম্বায় ১২-১৪ সেমি হয়। এদের ডানা লম্বা এবং মাথা ছোট। উজ্জ্বল কমলা-লাল পাখনার গলা, বুক ও তলপেট দেখে সহজে পুরুষ ফ্লেম রবিনকে আলাদা করা যায়। এদের শরীরের উপরের অংশের পাখনা গাঢ় ধূসর। ডানায় এবং ঠোঁটের উপরের কপাল অফ-হোয়াইট। চঞ্চু, পা, আঙুল সব কালো। এদের চোখ গাঢ় বাদামী।
অস্ট্রেলিয়ার দক্ষিণ-পূর্বাংশে এবং তাসমানিয়ার সকল অংশেই এদের দেখতে পাওয়া যায়। দক্ষিণ-পশ্চিম থেকে পশ্চিমে এরা খুবই বিরল। বসন্ত এবং গ্রীষ্মকালে ফ্লেম রবিন পাখি পাহাড়-পর্বতের আদ্র ইউক্যালিপ্টাসের জংগলে বাস করে। আঠা বের হয় এমন লম্বা আছ এরা পছন্দ করে।
ফ্লেম রবিন খুব দ্রুত উড়তে পারে। ফ্লেম রবিন একটি নির্দিষ্ট সীমানায় বাস করে। অন্যান্য ফ্লেম রবিনদের কাছ থেকে সে তার সাম্রাজ্য রক্ষা করে। যেখানে স্কারলেট রবিন আছে সেখানে এরা স্কারলেট রবিনদেরও আপন রাজ্য থেকে বিতাড়িত করে। অনুপ্রবেশকারীর চারপাশে এরা উড়তে থাকে এবং গান গেয়ে নিজের সীমানা দখলমুক্ত রাখে।
ফ্লেম রবিন সাধারনত পতংগভূক পাখি। এরা ভূমি থেকে কয়েক মিটার উপরে বাসা বাঁধে। তিন থেকে চারটি ময়লাটে সাদা রঙের ডিম পাড়ে। ডিম ফুটে বাচ্চা বের হতে ১৭ দিনের মত সময় লাগে। ডিম ফুটে পালকহীন, অন্ধ বাচ্চা বের হয়। দ্বিতীয় দিনে এদের মাথার গঠন শুরু হয়, ষষ্ঠ দিনে চোখ ফোঁটে, নবম দিনে ওড়ার পাখা গজানো শুরু হয়। বাসা ত্যাগ করার পর পাঁচ সপ্তাহ পর্যন্ত পিতা মাতা পাখি বাচ্চাদের সাথে রাখে।
কাছিপাড়া ইউনিয়ন
পটুয়াখালী জেলার বাউফল উপজেলাধীন কাছিপাড়া ইউনিয়ন পরিষদ অত্র জেলার বাউফল উপজেলার একটি গুরুত্বপূর্ণ ইউনিয়ন পরিষদ। শিক্ষা, সংস্কৃতি, ধর্মীয় ও সামাজিক অনুষ্ঠান পালন, খেলাধূলা সবকিছু মিলিয়ে অত্র ইউনিয়নটি বাউফল উপজেলায় কালের স্বাক্ষী হিসাবে মাথা উচু করে দাড়িয়ে আছে ।
এ ইউনিয়নে হিন্দু ও মুসলিম ধর্মের মানুষ বেশি বসবাস করে। শিক্ষা, সামাজিক, সংস্কৃতি, খেলাধুলা সব বিষয়ে এ ইউনিয়নের মানুষ এগিয়ে অত্র অঞ্চলের মধ্যে। 
ইউনিয়নটির মোট আয়তন ২৫.৭৪ বর্গ কিলোমিটার। ৯ টি মৌজা, ১৩ টি গ্রাম নিয়ে এ ইউনিয়নটি গঠিত। 
মোট জনসংখ্যার পরিমান - প্রায় ২০০০ হাজার ।
কাছিপাড়া ইউনিয়নে মোট ১৮ টি প্রাথমিক বিদ্যালয়, ৫ টি মাধ্যমিক বিদ্যালয়, ৩ টি মাদ্রাস ও ২ টি কলেজ রয়েছে। 
হিন্দু ও মুসলিম জনগোষ্ঠির উপাসনালয়ের জন্য ৩ টি মন্দির ও ৫৮ টি মসজিদ রয়েছে। 
এ ইউনিয়নের মানুষের শিক্ষার হার ৫৮.৭৭% ।
তাসমানিয়া
তাসমানিয়া (উচ্চারণ: তাসমেইনিয়া) অস্ট্রেলিয়ার ছয়টি অঙ্গ রাজ্যের একটি রাজ্য। হোবার্ট তাসমানিয়ার এবং রাজধানী ও সব থেকে বড় শহর। এ রাজ্যের অধিবাসী সংখ্য ৫১৮,৫০০ (মার্চ, ২০১৬ পর্যন্ত)। ১৯০১ সালে এটি অস্ট্রেলিয়ার একটি অঙ্গরাজ্য হিসেবে স্থাপিত হয়।
তাসমানিয়া একটি দ্বীপ রাজ্য যার আয়তন । এটা অস্ট্রেলিয়ার মূল ভূখন্ড থেকে ২৪০ কিলোমিটার দক্ষিণে অবস্থিত। অস্ট্রেলিয়া থেকে তাসমানিয়াকে পৃথক করেছে ব্যাস প্রণালী। এর আশেপাশে ৩৩৪ টি দ্বীপ আছে। তাসমানিয়ার প্রধান দ্বীপ পৃথিবীর ২৬তম বৃহত্তম দ্বীপ। এর মধ্যে ৪০% জনগণ বাস করে তাসমানিয়ার রাজধানী ও সব থেকে বড় শহর হোবার্ট এ।
দ্বীপটির নামকরণ করা হয়েছে পর্তুগীজ অভিযাত্রী আবেল তাসমানের নামানুসারে। ১৬৪২ সালে তিনি সর্বপ্রথম ইউরোপিয়ান যিনি দ্বীপটি ভ্রমণের কথা উল্লেখ করে। তাসমান দ্বীপটির নাম রাখেন এনথনি ভ্যান ডিয়েমেনস ল্যান্ড, ডাচ ইস্ট ইন্ডিজের গভর্নর যিনি তাকে অর্থসহায়তা (স্পন্সর) করেন। ব্রিটিশরা পরবর্তীতে নামটিকে সংক্ষেপ করে রাখে ভ্যান দিয়েমেনস ল্যান্ড। ১ জানুয়ায়ী ১৮৫৬ সালে দ্বীপটির ইউরোপীয় আবিষ্কারকের সম্মানে নামকরণ করা হয় "তাসমানিয়া"।
বৈজ্ঞানিকদের অনুমান ১০,০০০ বছর আগের ]]শেষ গ্যালাসিয় যুগ]] পর্যন্ত তাসমানিয়া দ্বীপ অস্ট্রেলিয়ার মূল ভূখণ্ডের সাথে সংযুক্ত ছিলো। বিভিন্ন প্রাপ্ত নমুনা থেকে ধারনা করা হয় এখানে ৪০০০ হাজার বছর আগে থেকে লোক বাস করে।
তাসমানিয়া কমনওয়েলথ অফঅস্ট্রেলিয়ার একটি অঙ্গরাজ্য। এর ব্রিটিশ গভর্ণর কেইট ওয়ার্ণার এবং নির্বাচিত প্রধানমন্ত্রী উইল হজ্‌ম্যান।
ক্যাটল এগরেট
ক্যাটল এগরেট (Bubulcus ibis) হচ্ছে আরডেইডি পরিবারের বক জাতীয় পাখি। এরা উষ্ণ ও নাতিশীতোষ্ণমণ্ডল অঞ্চলে বাস করে। বুবুলকাস গণের এরাই একমাত্র সদস্য। যদিও অনেক প্রানীবিদ এদের দুটো উপ-প্রজাতিকে পূর্ণ প্রজাতি হিসেবে উল্লেখ করেন। এরা এশিয়া, আফ্রিকা ও ইউরোপের নেটিভ পাখি হলেও বিগত শতাব্দীতে এরা সমগ্র পৃথিবীতেই ছড়িয়ে পড়েছে।
এই পাখিরা খুবই চুপচাপ স্বভাবের। শুধুমাত্র দলের কাছে গেলে গলার মধ্য থেকে রিক র‍্যাক টাইপ আওয়াজ করে। এদের ডানার বিস্তৃতি ৮৮-৯৬ সেমি, লম্বায় এরা ৪৬-৫৬ সেমি এবং ওজনে ২৭০-৫১২ গ্রাম। এদের কাঁধ অপেক্ষাকৃত খাটো ও মোটা। সাধারনত এদের পালক সাদা, হলুদ চঞ্চু, ধূসর-হলদেটে পা। প্রজনন মৌসুমে এদের কোন কোন অংশের পাখির পালক কমলা বর্ণ ধারণ করে। পুরুষ ও স্ত্রী পাখি দেখতে একই রকম হলেও আকারে পুরুষ পাখি কিছুটা বড় হয়।
১৭৫৮ সালে লিনিয়াস তার সিস্টেমা ন্যাচারাই গ্রন্থে ক্যাটল এগরেটকে আরডি আইবিস হিসেবে উল্লেখ করেন। ১৮৫৫ সালে চার্লস লুসিয়ান বোনাপার্ট এদেরকে বর্তমান গণ নাম বিউবুলকাসে স্থানান্তর করেন। লাতিন বিউবুলকাস অর্থ রাখাল, গরুর সাথে এই পাখির সম্পর্কের কারণেই এই নাম। আর প্রজাতি নাম আইবিস শব্দটি লাতিন ও গ্রীক। এর অর্থ সাদা পাখি।
এদের আদিভূমি দক্ষিণ স্পেনের অংশবিশেষ ও পর্তুগাল, ট্রপিক্যাল এবং সাব ট্রপিক্যাল আফ্রিকা, হিউমিড ট্রপিক্যাল ও সাব ট্রপিক্যাল এশিয়া। ১৯ শতকের শেষের দিকে আফ্রিকার দক্ষিণে এরা ছড়িয়ে পড়া শুরু করে। ১৯০৮ সালে এদেরকে কেপ প্রভিন্সে দেখা যায়। আমেরিকার মধ্যে ১৮৭৭ সালে এদের গায়ানা ও সুরিনামে দেখা যায়। সম্ভবত এরা অতলান্তিক সাগর উড়ে পার হয়ে যায়। ১৯৪১ সালে উত্তর আমেরিকা ও ১৯৬২ সালে এদের কানাডায় দেখা যায়।
ক্যাটল এগরেট ঘাসফড়িঙ, ঝিঁঝিঁপোকা, গঙ্গাফড়িং সহ বিভিন্ন পতঙ্গ, মাকড়শা, ব্যাঙ, কেঁচো সহ নানারকম মথ খেয়ে থাকে। কালেভদ্রে এদেরকে বটবৃক্ষে পাকা ফলের সন্ধান করতে দেখা যায়। এদেরকে প্রায়শই গবাদি পশুর পালের সাথে দেখা যায়। গবাদি পশুকে উত্যক্ত কারী কীট পতঙ্গ ধরে খায়। এক নিরীক্ষায় দেখা গেছে একাকী পোকা ধরার তুলনায় স্তন্যপায়ী গবাদিপশুরর উপস্থিতি পতঙ্গ ধরায় এরা ৩.৬ গুন বেশি সফল হয়।
আমেরিকান ব্রডকাস্টিং কোম্পানি
আমেরিকান ব্রডকাস্টিং কোম্পানি (এবিসি) একটি মার্কিন বাণিজ্যিক টেলিভিশন সম্প্রচার নেটওয়ার্ক যা ডিজনি-এবিসি টেলিভিশন গ্রুপ এর মালিকানাধীন, দ্য ওয়াল্ট ডিজনি কোম্পানির ডিজনি মিডিয়া নেটওয়ার্কস বিভাগের একটি সহায়ক বা সম্পূরক নেটওয়ার্ক। এটির সদর দফতর বা কার্যালয় কলম্বাস অ্যাভিনিউ এবং ম্যানহাটানের পশ্চিম ৬৬তম স্ট্রিট, নিউ ইয়র্ক সিটির মধ্যে করা হয়। সেখানে অতিরিক্ত প্রধান অফিস এবং উৎপাদন সুযোগসুবিধা নিউ ইয়র্ক সিটির মধ্যে অন্যত্র, সেইসাথে লস এঞ্জেলেস এবং বরব্যাংক, ক্যালিফোর্নিয়া।
ইয়েলোহ্যামার
ইয়েলোহ্যামার (Emberiza citrinella) হচ্ছে প্যাসারিন জাতের পাখি যারা ইউরেশিয়ার নেটিভ এবং নিউজিল্যান্ড, অস্ট্রেলিয়া, ফকল্যান্ড দ্বীপপুঞ্জ এবং দক্ষিণ আফ্রিকায় দেখতে পাওয়া যায়। অধিকাংশ পাখি তাদের নিজস্ব সীমানায় সারা বছর কাটিয়ে দেয় কিন্তু পূর্বাঞ্চলীয় পাখিরা আংশিক অভিবাসী।
হলুদ হ্যামার পাখি লম্বায় ১৬ থেকে সাড়ে ১৬ সেমি, ওজনে ২০-৬.৫ গ্রাম এবং এদের ডানার বিস্তৃতি ২-২৯.৫ সেমি। উপপ্রজাতি E. c. citrinella এর পুরুষ পাখির মাথা উজ্জ্বল হলুদ। উপপ্রজাতি সমূহের মধ্যে পার্থক্য খুবই কম।
১৭৫৮ সালে ক্যারোলাস লিনিয়াস তার সিস্টেমা ন্যাচারাই গ্রন্থে ইয়েলোহ্যামারকে বর্তমান দ্বিপদ নামে বর্ণনা করেন। এমবেরিজা শব্দটি এসেছে পুরাতন জার্মান শব্দ এমব্রিৎজ থেকে এবং সাইট্রিনেল্লা ইতালীয় শব্দ যার অর্থ ছোট্ট হলুদ পাখি।
এরান ইউরেশিয়া অঞ্চলে বাস করে যেখানকার তাপমাত্রা ১৬-২০°C থাকে। এটা ইউরোপের সব থেকে সাধারণ এবং সব থেকে বেশী বিস্তৃত বাউন্টিং পাখি। এরা উচ্চ পর্বত, আর্কটিক অঞ্চল, নেদারল্যান্ডসের পশ্চিমাঞ্চল, আইবেরিয়ার বেশীরভাগ এলাকা, গ্রীস এবং ভূমধ্য সাগরের পার্শ্ববর্তী দেশের নিম্নভূমির অঞ্চলে এদের দেখতে পাওয়া যায় না।
এরা এক বছর বয়সে প্রজননের উপযোগী হয়। পাতা, শুকনো ঘাস দিয়ে এরা বাসা করে। ৩-৫ টি ডিম পাড়ে। ডিমে সাদার উপর কালো দাগ আকা থাকে। ১২-১৪ দিন মা পাখি তাওয়া দেওয়ার পরে বাচ্চা ফুটে বের হয়। বাবা-মা বাচ্চা পাখিকে খাওয়ায়। এরা সাধারনত তিন বছর বাঁচে। তবে গ্রেট ব্রিটেন এবং জার্মানী ১৩ বছরের বেশী বাঁচার রেকর্ড আছে।
লিভার ক্যান্সার
লিভার ক্যান্সার() এর অপর নাম হেপাটিক ক্যান্সার (Hepatic cancer) ও প্রাইমারি হেপাটিক ক্যান্সার (primary hepatic cancer), একে বাংলায় যকৃতের ক্যান্সার বলে। যকৃৎ ক্যান্সারের উৎপত্তি যকৃতেই হয়। 
অন্য অঙ্গ থেকে ক্যান্সার কোষ লিভারে ছড়ালে তাকে লিভার মেটাস্টাসিস বলে। লিভার ক্যান্সারে বক্ষপিঞ্জরের নিচে ডানপাশে দলা বা ব্যথা অনুভূত হয়।অন্যান্য লক্ষণের মধ্যে রয়েছে জন্ডিস, ওজন কমে যাওয়া, দুর্বলতা, পেটে পানি জমা (অ্যাসাইটিস), অল্প আঘাতেই ত্বকে ব্রুইস বা রক্ত জমে কালচে দাগ পড়া ইত্যাদি।
লিভার ক্যান্সারের প্রধান কারণ হলো হেপাটাইটিস বি, হেপাটাইটিস সি অথবা অ্যালকোহলের কারণে লিভার সিরোসিস হওয়া। অন্যান্য কারণের মধ্যে রয়েছে আফলাটক্সিন, নন-অ্যালকোহলিক ফ্যাটি লিভার ডিজিজ, ও লিভার ফ্লুকস। 
প্রধান দুটি টাইপ হলো হেপাটোসেলুলার কার্সিনোমা যা ৮০% ক্ষেত্রে হয় এবং কোলানজিওকার্সিনোমা। অপেক্ষাকৃত কম গুরুত্বপূর্ণ টাইপ হলো মিউসিনাস সিস্টিক নিওপ্লাজম ও ইন্ট্রাডাক্টাল প্যাপিলারি নিওপ্লাজম রক্তপরীক্ষা ও মেডিকেল ইমেজিং এর মাধ্যমে রোগ নির্ণয় করা যায় তবে টিস্যু বায়োপসি করে নিশ্চিত হওয়া যায়।
প্রতিরোধমূলক উপায় হিসেবে হেপাটাইটিস বি এর টিকা নিতে হয় এবং হেপাটাইটিস বি ও সি তে আক্রান্ত হলে চিকিৎসা নিতে হয়।ক্রনিক লিভার ডিজিজের রোগীর নিয়মিত ক্যান্সার স্ক্রিনিং করা উচিত। চিকিৎসা পদ্ধতিগুলোর মধ্যে রয়েছে সার্জারি, টার্গেটেড থেরাপি, রেডিওথেরাপি। কোনো কোনো ক্ষেত্রে অ্যাবলেশন থেরাপি, এমবোলাইজেশন থেরাপি বা লিভার ট্রান্সপ্লান্টেশন থেরাপি ব্যবহার করা হয়।
প্রাইমারি লিভার ক্যান্সার রোগীর সংখ্যার দিক থেকে ষষ্ঠ স্থানে (৬%) এবং ক্যান্সারজনিত মৃত্যুর ক্ষেত্রে দ্বিতীয় স্থানে (৯%)। ২০১২ সালে ৭৮২০০০ জন আক্রান্ত হয় এবং ৭৪৬০০০ মারা যান। ২০১৩ সালে লিভার ক্যান্সারে যতজন মারা যায় তার মধ্যে প্রায় ৩০০০০০ জন হেপাটাইটিস বি, ৩,৪৩,০০০ জন হেপাটাইটিস সি ও ৯২,০০০ জন অ্যালকোহল জনিত কারণে মারা গেছে। এশিয়া, সাব-সাহারান আফ্রিকাসহ যেসব এলাকায় হেপাটাইটিস বি ও সি এর প্রাদুর্ভাব বেশি সেখানে লিভার ক্যান্সারের রোগী বেশি।
মহিলাদের তুলনায় পুরুষদের এই রোগ বেশি। বেশিরভাগ রোগীর বয়স ৫৫ থেকে ৬৫ এর মধ্যে।যুক্তরাষ্ট্রে রোগ শনাক্ত হওয়ার পর ৫ বছর পর্যন্ত বেঁচে থাকার হার ১৮%। 
"hepatic" (হেপাটিক) শব্দটি গ্রিক "hêpar" শব্দ থেকে এসেছে যার অর্থ যকৃৎ
ছাব্বিশে জুলাই আন্দোলন
ছাব্বিশে জুলাই আন্দোলন বা ২৬ জুলাই আন্দোলন একটি অগ্রদূত বিপ্লবী সংগঠন ছিল। এই সংগঠনের এমন নাম, কারণ ১৯৫৩ সালের ২৬ জুলাই কিউবার বিপ্লব (১৯৫৩-১৯৫৯) শুরু হয়। ফিদেল কাস্ত্রোর নেতৃত্বে এই দিনে কিউবায় বাতিস্তা সরকারে বিরুদ্ধে সমাজতান্ত্রিক বিল্পব শুরু হয় যা ১৯৫৯ সালের ১ জানুয়ারি বাতিস্তা সরকারের পতন এবং কিউবায় সাম্যবাদী শাসন প্রর্বতনের মধ্য দিয়ে শেষ হয়। আন্দোলন গ্রামাঞ্চল এবং শহর - উভয় ক্ষেত্রেই বাতিস্তার শাসনের বিরুদ্ধে লড়াই করেছিল। আন্দোলনের মূল লক্ষ্য ছিল কৃষকদের জমি বরাদ্দকরণ, সরকারি সেবার জাতীয়করণ, শিল্পায়ন, ন্যায়পরায়ণ নির্বাচন এবং ব্যাপক হারে শিক্ষার সংস্কার।
ন্যাট টমসন
নাথানিয়েল ফ্রাম্পটন ডেভিস টমসন (; জন্ম: ২৯ মে, ১৮৩৯ - মৃত্যু: ২ সেপ্টেম্বর, ১৮৯৬) নিউ সাউথ ওয়েলসের সিডনি এলাকার সারে হিলসে জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। ঘরোয়া প্রথম-শ্রেণীর ক্রিকেটে নিউ সাউথ ওয়েলসের প্রতিনিধিত্ব করেছেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৭৭ সালে অস্ট্রেলিয়ায় অনুষ্ঠিত টেস্ট ক্রিকেটের ইতিহাসের প্রথম দুই টেস্টে অংশগ্রহণ করেন ‘ন্যাট’ নামে পরিচিত ন্যাট টমসন।
১৫ মার্চ, ১৮৭৭ তারিখে সফরকারী ইংল্যান্ডের বিপক্ষে অস্ট্রেলিয়া টসে জয়লাভ করে ব্যাটিংয়ে নামে। অস্ট্রেলিয়ার ১ নম্বর ব্যাটসম্যান চার্লস ব্যানারম্যানের সাথে তিনিও ব্যাটিং উদ্বোধনে নামেন। তখন তাঁর বয়স ছিল ৩৭ বছর ২৯০ দিন যা ইংল্যান্ডের জেমস সাউদার্টনের টেস্ট অভিষেকের পর দ্বিতীয় সর্ববয়োঃজ্যেষ্ঠ ছিল। ঐ টেস্টে প্রথম ব্যাটসম্যান হিসেবে ডিসমিস হন। দলের রান সংখ্যা ২ থাকা অবস্থায় অ্যালেন হিলের বলে পরিস্কার বোল্ড হন ব্যক্তিগত ১ রান নিয়ে।
এক পক্ষকাল পর দ্বিতীয় টেস্ট শুরু হলে দ্বিতীয় ইনিংসে তিনি ৪১ রান তোলেন। প্রথম উইকেট জুটিতে ডেভ গ্রিগরি’র সাথে ৮৮ রান সংগ্রহ করেন তিনি।
১৮৫০-এর দশকে নিউ সাউথ ওয়েলসের পক্ষে খেলতে শুরু করেন থমসন। শুরুতে তিনি ফিল্ডসম্যান হিসেবে খেললেও পরবর্তীকালে তাঁর ব্যাটিংয়ের উত্তরণ ঘটতে শুরু করে। ১৮৬৭-৬৮ মৌসুমে প্রথম আন্তঃউপমহাদেশীয় খেলায় দলের প্রথম অর্ধ-শতক করেছিলেন তিনি। ১৮৭৮ সালে ইংল্যান্ড সফরে অস্ট্রেলিয়া দলের অন্যতম সদস্য হিসেবে অন্তর্ভূক্ত হলেও ব্যবসায়িক কারণে সফরে যেতে অস্বীকৃতি জানান ও সংক্ষিপ্তকালের জন্য আন্তর্জাতিক ক্রিকেট জীবনের সমাপণ ঘটেছিল।
উইজডেন কর্তৃপক্ষ ১৯৯৩ সাল পর্যন্ত মধ্য নাম বাদেই তাঁকে নাথানিয়েল থম্পসন নামে উল্লেখ করতো ও ইংল্যান্ডের বার্মিংহামে ২১ এপ্রিল, ১৮৩৮ তারিখে তাঁর জন্ম বলে জানায়। এছাড়াও, বিল ফ্রিন্ডলের ‘উইজডেন বুক অব টেস্ট ক্রিকেট ১৮৭৬-৭৭ টু ১৯৭৭-৭৮’ শীর্ষক গ্রন্থের সংক্ষিপ্ত জীবনীতেও একই কথা তুলে ধরা হয়। এরফলে তিনি শুরুর দিককার অস্ট্রেলিয়ার টেস্ট ক্রিকেটার ছিলেন। পরবর্তীতে ১৯৯৩ সালে জন্ম ও মৃত্যু অধ্যায়ের পাদটীকায় উইজডেন ঘোষণা করে যে, গবেষণায় এন.এফ.ডি. টমসনের বিষয়ে কিছু পরিবর্তন ঘটেছে। এরফলে টমসন ও নেড গ্রিগরি একই দিনে জন্মগ্রহণ করছেন এবং শুরুর দিকে জন্মগ্রহণকারী অস্ট্রেলীয় টেস্ট ক্রিকেটার হিসেবে পরিচিতি লাভ করে আসছেন।
হরিনা
হরিনা (বৈজ্ঞানিক নাম: "Vitex peduncularis") হচ্ছে লামিয়াসি পরিবারের একটি উদ্ভিদ। এই প্রজাতিকে ১৮৪৭ সালে প্রথম বর্ণনা করা হয়। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।
২০১৬-১৭ আফগানিস্তান ক্রিকেট দলের সংযুক্ত আরব আমিরাত সফর
আফগানিস্তান ক্রিকেট দল ১৪ থেকে ১৮ ডিসেম্বর ২০১৬ তারিখ পর্যন্ত সংযুক্ত আরব আমিরাত সফর করে। এ সফরে তিনটি টুয়েন্টি২০ আন্তর্জাতিক (টি২০আই) ক্রিকেট খেলা অনুষ্ঠিত হয়। আফগানিস্তান সিরিজ জেতে ৩-০।
সিংড়া
সিংড়া (বৈজ্ঞানিক নাম: "Cynometra ramiflora") হচ্ছে লেগুমোনোসি পরিবারের একটি উদ্ভিদ।এই প্রজাতিকে ১৮৪৭ সালে প্রথম বর্ণনা করা হয়। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।
সমুন্দরফল
সমুন্দরফল (বৈজ্ঞানিক নাম: "Barringtonia racemosa") () হচ্ছে লিসিথিডাসি পরিবারের একটি উদ্ভিদ। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত। এটি দক্ষিণ আফ্রিকাতেও একটি সংরক্ষিত উদ্ভিদ।
এটি ভারত মহাসাগরের জলার বনে পাওয়া যায়, যা শুরু হয়েছে মোজাম্বিকের পূর্ব তীর থেকে এবং দক্ষিণ আফ্রিকা থেকে মাদাগাস্কার পর্যন্ত। এছাড়াও ভারত, শ্রীলংকা, মালয়েশিয়া, থাইল্যান্ড, লাওস, দক্ষিণ চীন, উত্তর অস্ট্রেলিয়া, সমুদ্র তীরবর্তী তাইওয়ান এবং আরো কিছু জায়গায় পাওয়া যায়।
ফোড়া
ফোড়া () ও () হলো শরীরে টিস্যুর মধ্যে পুঁজ জমা হওয়া। ফোড়ার জায়গা লালচে ও উষ্ণ হয়ে যায়, ব্যথা হয়, ফুলে যায়। ফোলার উপরে চাপ দিলে মনে হবে ভিতরে তরল জমে আছে। যতদূর ফোলা থাকে লালচে ভাব তার চেয়েও বেশিদূর পর্যন্ত থাকে।
কার্বাঙ্কল ও বয়েল হলো ফোড়ার দুটি প্রকারভেদ। এরা লোমকূপের স্থানে হয়।কার্বাঙ্কলের আকার বড়ো হয়।
ফোড়া হয় মূলত ব্যাক্টেরিয়া সংক্রমণের জন্য। প্রায়শই একটি ফোড়ায় কয়েকটি ভিন্ন ভিন্ন জীবাণু পাওয়া যায়। যুক্তরাষ্ট্রসহ বিশ্বের অনেক এলাকায় যে ব্যাক্টেরিয়া দিয়ে সবচেয়ে বেশি ফোড়া হয় তা হলো মেথিসিলিন প্রতিরোধী "স্টাফাইলোকক্কাস অরিয়াস"। বিরল ক্ষেত্রে পরজীবী দিয়ে ফোড়া হতে পারে বিশেষত উন্নয়নশীল বিশ্বে। চামড়ার ফোড়া খালি চোখে দেখেই নির্ণয় করা হয়। রোগ নির্ণয়ে জটিলতার ক্ষেত্রে আল্ট্রাসাউন্ডের সহায়তা নেওয়া যেতে পারে। পায়ুপথের চারপাশে ফোড়ার ক্ষেত্রে সিটি স্ক্যানের সাহায্যে এই ইনফেকশনের গভীরতা নির্ণয় করা যেতে পারে।
ফোড়ার চিকিৎসার মূল বিষয় হলো সেটি কেটে উন্মুক্ত করে পুঁজ বের করে ফেলা। ত্বকের ফোড়ার চিকিৎসায় স্বাস্থ্যবান মানুষের ক্ষেত্রে অ্যান্টিবায়োটিকের ব্যবহার না করলেও চলে। ফোড়া কেটে পুঁজ বের করার পর সেটি উন্মুক্ত অবস্থায় না রেখে বন্ধ করে দিলে দ্রুত আরোগ্যলাভ হতে পারে। শুধু সুচ দিয়ে পুঁজ বের করে আনা ফোড়া ভালো হওয়ার জন্য যথেষ্ট না।
ত্বকের ফোড়া প্রায়শই হয় এবং সাম্প্রতিক সময়ে এর হার অনেক বেড়েছে। শিরাপথে ওষুধ ব্যবহারের ক্ষেত্রে এই ঝুঁকির হার প্রায় ৬৫%।
২০০৫ সালে যুক্তরাষ্ট্রে প্রায় ৩.২ মিলিয়ন ব্যক্তি ফোড়া নিয়ে হাসপাতালের জরুরি বিভাগে ভর্তি হয়েছিল। ২০০৮ সালে অস্ট্রেলিয়াতে প্রায় ১৩০০০ রোগী ফোড়া নিয়ে হাসপাতালে আসে।
পশুর
পশুর (বৈজ্ঞানিক নাম: "Xylocarpus moluccensis") হচ্ছে মেলিয়াসি পরিবারের একটি উদ্ভিদ। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।
এটি স্বাদুপানির উদ্ভিদ। সুন্দরবন এলাকায় হয় তবে কম লবণাক্তটা এলাকায়।
প্রমথ ভৌমিক
প্রমথ ভৌমিক (৫ ডিসেম্বর ১৯০১ - ২ জানুয়ারি ১৯৭৭) ছিলেন একজন সাম্যবাদী বিপ্লবী, সাংবাদিক ও কৃষক নেতা। তার আসল নাম প্রমথনাথ ভৌমিক।
প্রমথ ভৌমিকের আদি বাড়ি খুলনার দেবীপুরে। তার পিতা পার্বতী চরণ ভৌমিক। প্রাতিষ্ঠানিক শিক্ষাতে আগ্রহী ছিলেননা। নিজে নিজেই বিভিন্ন সাহিত্যের পাশাপাশি ধর্ম ও দর্শনশাস্ত্র পাঠ করতেন। অনুশীলন সমিতির মাধ্যমে স্বদেশী আন্দোলনে মাত্র চোদ্দ বছর বয়সে তার হাতেখড়ি হয়।
১৯১৫ খৃষ্টাব্দ থেকে অনুশীলন সমিতির সাথে যোগাযোগ। ১৯২১ এ অসহযোগ আন্দোলনে অংশগ্রহণ করে তিনমাস কারাবরণ। খুলনায় সাতক্ষীরা মহকুমায় তীব্র দুর্ভিক্ষ দেখা দিলে আচার্য প্রফুল্ল চন্দ্র রায়ের নেতৃত্বে সেবাকাজে ঝাঁপিয়ে পড়েন। ১৯২২ এ নেতাজী সুভাষচন্দ্রের সাথে উত্তরবঙ্গ বন্যা পীড়িতদের সাহায্যে স্বেচ্ছাসেবী দলে। ১৯২৪ সালে কপিলমুনি আশ্রমে অচ্ছুতদের প্রবেশাধিকারের দাবীতে সত্যাগ্রহ করেন।
সমাজতান্ত্রিক ভাবধারায় অনুপ্রাণিত হয়ে প্রখ্যাত কমিউনিস্ট নেতা ভবানী সেনের সাথে যশোর-খুলনা যুব সংঘের কাজে। এই সংঘকে শাসকেরা নাম দেয় 'টেরো কমিউনিস্ট গ্রুপ'। সন্ত্রাসবাদের পথে সশস্ত্র বিপ্লবে দেশ হতে ইংরেজ বিতাড়ন ছিল এই সংঘের লক্ষ্য। প্রমথ ভৌমিক, শচীন বোস, সন্তোষ ঘোষ, বিষ্ণু চট্টোপাধ্যায়রা ছাত্র যুবদের মধ্যে বৈপ্লবিক ও ব্রিটিশ বিরোধী চেতনা প্রসারে ব্রতী হন। পুলিশ তাদের এজন্যে গ্রেপ্তার করে। প্রমথ ভৌমিক মুক্তি পেয়ে শ্রমিক আন্দোলনেও অংশ নেন। লিলুয়ার রেল কারখানা ধর্মঘটে যোগদান করেছিলেন। ১৯২৭ ও ১৯২৯ রাজনৈতিক ডাকাতির অভিযোগে পূনরায় কারান্তরালে। বেংগল অর্ডিন্যান্স এ গ্রেপ্তার হন ১৯৩০ সালে। এসময় প্রায় আট বছর জেলে থাকাকালীন মার্ক্সবাদী সাহিত্য পাঠ ও কমিউনিজমে বিশ্বাসী হয়ে ওঠেন। বক্সা জেলে বন্দী থাকাকালীন তার প্রবন্ধ মার্ক্সবাদ বনাম বেদান্ত দর্শন অতি বিশিষ্ট রচনা।
জেল থেকে বেরিয়ে পাকাপাকি ভাবে ভারতীয় কমিউনিস্ট পার্টিতে যোগ। ১৯৪৪ সালে পার্টি সদস্য পদ। যশোর-খুলনা এলাকায় কৃষক আন্দোলনে বিষ্ণু চট্টোপাধ্যায়ের সাথে মিলে ব্যপক সংগ্রাম পরিচালনা। খুলনা দক্ষিনাঞ্চলে তেভাগা আন্দোলনের মূল উদ্যোক্তা। পাকিস্তানের কমিউনিস্ট পার্টি গঠিত হলে কেন্দ্রীয় কমিটি নির্বাচন করার সঙ্গে সঙ্গে পার্টির পূর্ববঙ্গ (পূর্ব পাকিস্তান) প্রাদেশিক কমিটি গঠন করা হয়। সেই কমিটির অন্যতম নেতা হিসেবে নির্বাচিত হন প্রমথ ভৌমিক।
ভারতের কমিউনিস্ট পার্টির (অবিভক্ত) মুখপত্র কালান্তরের প্রকাশকাল থেকে আমৃত্যু সম্পাদনার গুরু দায়িত্ব পালন করেছেন। নানা লেখালিখির সাথে যুক্ত ছিলেন। প্রগতিশীল সাহিত্য পত্র পত্রিকার পক্ষ থেকে সমাজতান্ত্রিক সোভিয়েত ইউনিয়নের আমন্ত্রনে সেদেশে যান। শেষ জীবনে যশোর-খুলনা প্রাক স্বাধীনতা যুগের বিপ্লবী কর্মীদের নিয়ে একটি সংগঠন গড়ার কাজেও উদ্যোগী হয়েছিলেন।
বড় ভেন্ডপসিস
বড় ভেন্ডপসিস (বৈজ্ঞানিক নাম: "Vandopsis gigantea") হচ্ছে Vandopsis গণের অর্কিডের একটি প্রজাতি। এটি ১৮৮৯ সালে বর্ণিত একটি প্রজাতি। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।
এটি একটি সুগন্ধি অর্কিড। এটি লম্বায় ৩ ফুট। ৩০ বছর পুরনো দেখা যায়।
অস্ট্রেলীয় ম্যাগপাই
অস্ট্রেলিয়ার ম্যাগপাই (Cracticus tibicen) হচ্ছে মাঝারি আকারের সাদা কালো প্যাসারিন পাখি যাদের আদি নিবাস অস্ট্রেলিয়া এবং নিউ গায়ানা। পুরুষ পাখির মাথার পিছে সাদা পালক থাকে।
১৮০১ সালে ইংরেজ পক্ষীবিদ জন ল্যাথাম সর্বপ্রথম অস্ট্রেলিয়ার ম্যাগপাইকে Coracias tibicen হিসেবে বর্ণনা করেন। এর প্রজাতি নাম টিবিসেন লাতিন শব্দ অর্থ বংশী বাদক। এই পাখিরা খুবই সুমিষ্ট স্বরে গান করে। এই পাখির অনেক স্থানীয় নাম আছে। সিডনি অঞ্চলের ইয়োরা এবং ডারুগ অধিবাসীরা এদেরকে টাররা-ওন-ন্যাং, উইবাং, ম্যারিয়াং নামে ডাকতো।
প্রাপ্তবয়স্ক ম্যাগপাই লম্বায় ৩৭-৪৩ সেমি, ওজনে ২২০-৩৫০ গ্রাম। ডানার বিস্তৃতি ৬৫-৮৫ সেমি। এদের চঞ্চু নীলাভ সাদা যার মাথা হুক আকৃতির। কালো পা দুখানা দীর্ঘ এবং মজবুত প্রকৃতির। পাখনা বিশুদ্ধ কালো এবং সাদা। পুরুষ পাখির মাথার পেছনে সাদা পালক এবং স্ত্রী পাখির মাথার পেছনে ধূসর সাদা পালক থাকে।
এদেরকে দেখতে পাওয়া যায় নিউ গায়ানার দক্ষিণাঞ্চলে, ওরিমো নদী ও প্রিন্সেস মেরিয়ান প্রণালী মাঝের অঞ্চলে, অস্ট্রেলিয়্র অধিকাংশ স্থানে, কেপ ইয়র্ক, গিবসন, গ্রেট স্যান্ডি মরুভূমি এবং তাসমানিয়ার দক্ষিণ-পশ্চিমে। ১৮৬০ এর দিকে স্থানীয়দের হাত ধরে তাসমানিয়া ও ভিক্টোরিয়া থেকে ম্যাগপাই পাখি নিউজিল্যান্ড প্রবেশ করে। কৃষিজমির কীটপতঙ্গ দমনে নিউজিল্যান্ডে ম্যাগপাই আনা হয়।
অস্ট্রেলীয় ম্যাগপাই সর্বভুক প্রকৃতির পাখি। এরা বিভিন্ন ধরণের খাবার খায়। এরা ভূমিতে এবং ভূমির কাছাকাছি নানাবিধ খাবার খেয়ে থাকে যেমন কেঁচো, বহুপদী, শামুক, মাকড়শা, বিছে, তেলাপোকা, পিঁপড়া, গোবরেপোকা, মথ, শুঁয়োপোকা, ঘাসফড়িঙ, ব্যাং, ইঁদুর, শস্যকণা, ডুমুর, ওয়ালনাট ইত্যাদি খেয়ে থাকে।
বিবাহ নিবন্ধন
বিবাহ নিবন্ধন বলতে সরকার কর্তৃক নির্ধারিত পদ্ধতিতে সরকারী দলিলে বিবাহের অন্তর্ভুক্তি বোঝায়। বাংলাদেশে সরকার কর্তৃক নিয়োগপ্রাপ্ত কাজী মুসলমানদের বিবাহ নিবন্ধন করে থাকেন।
দেশে বিদ্যমান আইনের দ্বারা নির্ধারিত তথ্যাবলী দিয়ে নির্ধারিত ছকপূরণ করে সরকারিভাবে বিবাহ তালিকাভূক্তি করাই হচ্ছে বিবাহ নিবন্ধন। ১৮৭২ খ্রিস্টাব্দের খ্রিস্টান ম্যারেজ এ্যাক্ট অনুযায়ী খ্রিস্টানদের জন্য বিবাহ নিবন্ধন বাধ্যতামূলক। একইভাবে মুসলিম বিবাহ ও তালাক (রেজিস্ট্রেশন) আইন ১৯৭৪ মোতাবেক অনুযায়ী মুসলমানদের প্রতিটি বিবাহ নিবন্ধন করতে হবে। বাংলাদেশে বিদ্যমান হিন্দু পারিবারিক আইনে হিন্দু বিবাহ নিবন্ধনের কোন বিধান নাই। বৌদ্ধ বিবাহ হিন্দু পারিবারিক আইন মতে পরিচালিত হযয়ে থাকে। এ কারণে বৌদ্ধদের ক্ষেত্রেও বিবাহ নিবন্ধনের কোনরূপ আইনী বাধ্যবাধকতা নেই। যে ক্ষেত্রে প্রযোজ্য, সে ক্ষেত্রে বিবাহ নিবন্ধন না-করা একটি শাস্তিযোগ্য অপরাধ।
মুসলিম বিবাহ ও তালাক (রেজিস্ট্রেশন) আইন ১৯৭৪ মোতাবেক অনুযায়ী প্রতিটি বিবাহ নিবন্ধন করতে হবে। বিবাহের দিন বা কোন কারণে তা সম্ভব না-হলে বিবাহের ৩০ দিনের মধ্যে নিবন্ধন সম্পন্ন করতে হবে। মুসলমানদের ক্ষেত্রে সরকার নির্ধারিত কাজী সরকার নির্ধারিত ছকে বিবাহের নিবন্ধন করবেন। যে কাগজে এই নিবন্ধন করা হয় তা-ই কাবিননামা তথা নিকাহনামা নামে পরিচিত। কাবিননামায় যা অবশ্যই থাকবে তা হলো: বিবাহের ও নিবন্ধনের তারিখ, স্বামী ও স্ত্রীর নাম, পরিচয় ও বয়স, বিবাহের সাক্ষীদের নাম ও পরিচয়, বিবাহের দেনমোহরের পরিমাণ এবং তা আদায়ের ও বাকীর পরিমাণ, কাজীর সাক্ষর ও সিলমোহর ইত্যাদি। বিবাহ নিবন্ধনের ক্ষেত্রে বরপক্ষ নিবন্ধন ফি প্রদান করবে। বিয়ে নিবন্ধনের পর কাজী তথা নিকাহ রেজিষ্টার স্বামী ও স্ত্রীকে কাবিননামার সত্যায়িত কপি প্রদানে বাধ্য। নিবন্ধনের সময় কাজী যাচাই করবেন (ক) স্বামীর বয়স কমপক্ষে ২১ এবং স্ত্রীর বয়স কমপক্ষে ১৮ হয়েছে কিনা, বিবাহে স্বামী ও স্ত্রী’র পূর্ণ সম্মতি রয়েছে কি-না, (গ) বিয়ের সাক্ষীগণ উপস্থিত কি-না এবং (ঘ) দেমমোহরের পরিমাণ যথাযোগ্য কি-না এবং তার কত অংশ আদায় করা হয়েছে। এ সমব বিষয়ে নিশ্চিত হয়ে কাজী নিবন্ধনে অগ্রসর হবেন।
মুসলিম আইনে অনুযায়ী বিবাহ নিবন্ধন না করা একটি শাস্তিযোগ্য অপরাধ। বিবাহ নিবন্ধন না করলে বিচারক্রমে ২ বৎসর বিনাশ্রম কারাদণ্ড ও ৩০০০ টাকা জরিমানা বা উভয়দণ্ড প্রযোজ্য হতে পারে।
কোথ (উদ্ভিদ)
কোথ (বৈজ্ঞানিক নাম: "Saussurea costus") () হচ্ছে এস্টারাসি পরিবারের উদ্ভিদের একটি প্রজাতি। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।
কোথ একটি ঔষধি উদ্ভিদ হিসাবে চাষ করা হয় ভারতের হিমাচল প্রদেশ, জম্মু-কাশ্মীরে।এর কারণ হলও হিমালয় অঞ্চল পাহাড়ী অঞ্চল বলে এই গাছ দ্রুত প্রসার লাভ করে।
জুলাই থেকে আগস্টে সাধারণত ফুল ফুটে। আগস্ট থেকে সেপ্টেম্বরের মধ্যে ফুল থেকে বীজ হয়।
পাফিওপেডিলাম
পাফিওপেডিলাম, প্রায় ভেনাসের স্লিপার বলা হয়, হচ্ছে "Cypripedioideae" উপপরিবারের অর্কিডের একটি গণের নাম। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এই গণের বাংলাদেশে প্রাপ্ত প্রজাতিগুলো সংরক্ষিত। এদের প্রায় ৮০টি গৃহীত প্রজাতি আছে।
এই গণটি দক্ষিণপূর্ব এশিয়া, ভারতীয় উপমহাদেশ, দক্ষিণ চীন, নিউ গিনি সলোমন দ্বীপপুঞ্জ এবং বিসমার্ক দ্বিপপুঞ্জে পাওয়া যায়।
খাসি কলসি উদ্ভিদ
খাসি কলসি উদ্ভিদ (বৈজ্ঞানিক নাম:Nepenthes khasiana) হচ্ছে নেপেনথাসি পরিবারের কলসি উদ্ভিদের একটি প্রজাতি। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এই গণের বাংলাদেশে প্রাপ্ত প্রজাতিগুলো সংরক্ষিত। এটা ভাবা হয় যে শিকার আকর্ষণ করে এটি নীল স্ফুরজ্যোতির মাধ্যমে। "Nepenthes" গণটি ভারতের একমাত্র স্থানীয়।
লাল রাস্না
লাল রাস্না (দ্বিপদ নাম:Renanthera imschootiana) () হচ্ছে অর্কিডের একটি প্রজাতি। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী রক্ষিত অর্কিডের তালিকায় এ প্রজাতিটি সংরক্ষিত। এদের ফুল লাল রঙের।
এদেরকে পূর্ব হিমালয় থেকে চীন, দক্ষিণ পূর্ব য়ুনান এবং ভিয়েতনামে দেখা যায়।
রক্সবার্গের বালবোফাইলাম
রক্সবার্গের বালবোফাইলাম (দ্বিপদ নাম:Bulbophyllum roxburghii) হচ্ছে অর্কিডের একটি প্রজাতি। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী রক্ষিত অর্কিডের তালিকায় এ প্রজাতিটি সংরক্ষিত। এটি এশিয়ার স্থানীয় প্রজাতি।
ডুথির ইউলোফিয়া
ডুথির ইউলোফিয়া (দ্বিপদ নাম:Eulophia mackinnonii) হচ্ছে অর্কিডের একটি প্রজাতি। ১৯০২ সালে এটি বর্ণিত হয়। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী রক্ষিত অর্কিডের তালিকায় এ প্রজাতিটি সংরক্ষিত।
ট্রান্সফর্মার্স (চলচ্চিত্র ধারাবাহিক)
ট্রান্সফর্মার্স (ইংরেজি : "Transformers") একটি আমেরিকান সাইন্স ফিকশন, অ্যাকশনধর্মী চলচ্চিত্রের সিরিজ। এই সিরিজটির সকল চলচ্চিত্র মাইকেল বে দ্বারা প্রযোজিত। সিরিজটির চলচ্চিত্র গুলো হল, "ট্রান্সফর্মার্স" (২০০৭), "ট্রান্সফর্মার্স: রিভেঞ্জ অব দা ফলেন" (২০০৯), "ট্রান্সফর্মার্স: ডার্ক অব দা মুন" (২০১১), "ট্রান্সফর্মার্স: এজ অব এক্সটিঙ্কশন" (২০১৪) এবং "ট্রান্সফর্মার্স: দা লাস্ট নাইট" (২০১৭)। ট্র্যাভিস নাইট পরিচালিত একটি চলচ্চিত্র "বাম্বলবি: দা মুভি" শিরোনামে ২০১৮ সালের জন্য নির্ধারিত রয়েছে, এবং সিরিজটির ষষ্ঠ চলচ্চিত্র ২০১৯ সালে মুক্তির জন্য নির্ধারিত রয়েছে। সিরিজটি বণ্টনের কাজ করেছে প্যারামাউন্ট পিকচার্স এবং ড্রিমওয়ার্কস।
জুবিলী ব্যাংক
জুবিলী ব্যাংক হচ্ছে বাংলাদেশের অন্যতম একটি পুরাতন বানিজ্যিক ব্যাংক।
জুবিলী ব্যাংকটি ১৯১৩ সালের ১৫ এপ্রিল কুষ্টিয়া জেলার খোকসা উপজেলার জানিপুরে প্রতিষ্ঠিত হয়। ১৯৮৮ সালে এটি বানিজ্যিক ব্যাংকে রুপান্তরিত হওয়ার অনুমতি পায় বাংলাদেশ ব্যাংক হতে। ব্যাংকটি কিছুটা কুখ্যাতি অর্জন করে এর কিছু শেয়ার মালিকানা কর্ণেল খন্দকার আব্দুর রশিদ, কর্ণেল সাঈদ ফারুক রহমান, মেজর বজলুল হুদার অধীনে ছিল যারা কিনা ছিল বঙ্গবন্ধু শেখ মুজিবুর রহমান হত্যাকান্ডে জড়িত।
মারভিন্‌স রুম
মারভিন্‌স রুম
মারভিন্‌স রুম বলতে বুঝায়:
কালো ইঁদুর
কালো ইঁদুর (দ্বিপদ নাম:Rattus rattus) () হচ্ছে মুরিডি পরিবারের মুরিনি উপপরিবারের এক প্রজাতির ইঁদুর। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ৩ অনুযায়ী এ প্রজাতিটি সংরক্ষিত।
ঘর নেঙটি ইঁদুর
ঘর নেঙটি ইঁদুর (দ্বিপদ নাম:Mus musculus) () হচ্ছে মুরিডি পরিবারের মুরিনি উপপরিবারের এক প্রজাতির ইঁদুর। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ৩ অনুযায়ী এ প্রজাতিটি সংরক্ষিত।
এগুলোর দৈর্ঘ্য হয় এবং লেজের দৈর্ঘ্য হয় । ওজন হয় সাধারণত । বনে এদের শরীরের রং হয় সাদা থেকে কালো বা বাদামির মধ্যে, কিন্তু পরীক্ষাগারে এদের বিভিন্ন রং হয় যেমন সাদা শ্যাম্পেন থেকে কালো। এদের লোম ছোট হয় কিন্তু সব প্রজাতিরই সাদা পেট থাকে না। কান এবং লেজে খুব অল্প চুল থাকে। "Apodemus" ইদুরের চেয়ে এদের পেছনের পা ছোট হয়, মাত্র ; সাধারণ চলন ঢং হল দৌড়ানোর মত যা প্রায় , যদিও তারা উর্ধ্বদিকে ঝাপ দিতে পারে প্রায় . গলার স্বর খানিকটা চিঁ চিঁ করার মত। এরা বিভিন্ন পরিবেশে বাচতে পারে এবং ঘর, খোলা মাঠ, চাষাবাদের জায়গা ও ব্যবসায়িক পরিবেশে এদের দেখতে পাওয়া যায়।
বাচ্চাদের লিঙ্গ নির্ধারন করা যায় anogenital distance নির্ণয় করে যেহেতু পুরুষদের ক্ষেত্রে তা প্রায় দ্বিগুন হয়। ১০ দিনের মত বয়স হলে স্ত্রী ইদুরগুলোর পাঁচ জোড়া mammary glands এবং স্তন তৈরী হয়; পুরুষদের কোন স্তন থাকে না। পূর্ণবয়স্ক প্রজননক্ষম হলে পুরুষদের শরীরে testicle থাকে। এই টেস্টিকল শরীরের তুলনায় বড় এবং তা আবার শরীরের ভেতর গুটিয়ে নেয়া যায়।
মেঠো নেঙটি ইঁদুর
মেঠো নেঙটি ইঁদুর (দ্বিপদ নাম:Mus booduga) () হচ্ছে মুরিডি পরিবারের এক প্রজাতির ইঁদুর। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ৩ অনুযায়ী এ প্রজাতিটি সংরক্ষিত। এদেরকে বাংলাদেশ, ভারত, মায়ানমার, নেপাল এবং শ্রীলংকায় পাওয়া যায়।
বিমলপ্রতিভা দেবী
বিমলপ্রতিভা দেবী (ডিসেম্বর ১৯০১ - আগস্ট ১৯৭৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।
বিমলপ্রতিভা দেবী ১৯০১ সালে কটকে জন্মগ্রহণ করেন। কিন্তু পিতৃভূমি ছিল নদীয়ায়। তার পিতার নাম সুরেন্দ্রনাথ মুখার্জী ও মাতার নাম ইন্দুমতী দেবী। পিতার আদর্শে প্রভাবিত হয়ে রাজনীতিতে যোগ দেন।
১৯১৮ সালে তিনি রাজনিতিতে যুক্ত হন। ১৯২১ সালে অসহযোগ আন্দোলনে যোগ দেন। ১৯২৮ সালে প্রকাশও কংগ্রেসে যোগ দেন। ১৯৩০ সালে লবণ আইন অমান্য আন্দোলনে যুক্ত হন। সে সময় 'নারী সত্যাগ্রহ সমিতি'-র যুগ্ম-সম্পাদিকা ছিলেন। ১৯৩০ সালে তাঁর ছয় মাসের কারাদণ্ড হয়। ১৯৩১ সালে মানিক্তলার ডাকাতি সম্পর্কে তিনি সহ অনেকে গ্রেপ্তার হন এবং ১৯৩৮ সালে মুক্তি পান। এই সালেই ত্রিপুরা যুব সম্মেলনে তিনি যোগদান করেন। ১৯৪১ সালের ২৭ জানুয়ারি রাষ্ট্রদ্রোহমূলক ইস্তেহার রাখার কারণে দুই বছর কারাদণ্ড হয়। ১৯৪৫ সালে শ্রমিক আন্দোলনের সাথে যুক্ত হন।
বিমলপ্রতিভা দেবী আগস্ট ১৯৭৮ সালে মৃত্যুবরণ করেন।
মৌসুমী হামিদ
মৌসুমী হামিদ হচ্ছেন একজন বাংলাদেশী মডেল এবং অভিনেত্রী। তার জনপ্রিয়তা বাড়তে থাকে ২০১০-এ লাক্স-চ্যানেল আই সুপারস্টার এ রানার্স আপ হওয়ার পর থেকে। তার পর থেকেই অনেক টিভি শো যেমন: "লাভ র্যাকটেঙ্গেল (ভালোবাসার চতুষ্কনে)", "রেডিও চকলেট" এবং আরো অনেক ক্ষেত্রে অংশগ্রহন করেছেন। ২০১৩ সাল থেকেই হামিদ কিছু চলচ্চিত্রে অভিনয় করেছেন ,এগুলোর মধ্যে উল্লেখযোগ্য হল অরন্য মামুনের ব্লাকমেইল (২০১৫), সাফি উদ্দিনের ফুল লেনথ লাভ স্টোরি:পার্ট টু এবং শামিম আহম্মেদ রনির মেন্টাল (২০১৫)।
মৌসুমী হামিদ কালীগঞ্জ ,সাতক্ষীরায় জন্মগ্রহন করেন। মাধ্যমিক বিদ্যালয় শেষ হবার পর তিনি খুলনা চলে যান ব্যবস্থাপনা শিক্ষায় পড়াশুনার জন্য এবং আজম খান কমার্স কলেজে ভর্তি হন সেখান থেকেই তিনি শিক্ষা জীবন শেষ করেন। এর পর ঢাকায় চলে যান মিডিয়া জগতে প্রবেশের জন্য।
২০১১ সালে লাক্স চ্যানেল আই সুপার স্টারে তিনি রানার্স আপ হন। এরপর টেলিভিশন ধারাবাহিক "রশ্নি' এ অংশগ্রহনের মধ্য দিয়ে তিনি অভিনয় জগতে প্রবেশ করেন। এর পর আরো অনেক টেলিভিশন ধারাবাহিকেও তিনি অংশগ্রহন করেন। যেমন: রেডিও চকলেট,ভালোবাসার চতুষ্কনে।
মৌসুমী হামিদ ২০১৩-এ না মানুষ চলচ্চিত্রে অংশগ্রহনের মধ্য দিয়ে চলচ্চিত্র জগতে প্রবেশ করেন কিন্তু ২০১৪-এ হাডসনের বন্দুক চলচ্চিত্রের মাধ্যমে আলোচনায় আসেন।
Picture of Mousumi Hamid
ফারহানা মিলি
ফারহানা মিলি হচ্ছেন একজন বাংলাদেশী চলচ্চিত্র এবং টেলিভিশন অভিনেত্রী।
ধারাবাহিক নাটক "জুট জামেলা" তে অংশগ্রহন করে তার অভিনয় কর্মজীবন শুরু করেন। মনপুরা চলচ্চিত্রে প্রধান চরিত্রে অভিনয় করে তিনি চলচ্চিত্র জগতে প্রবেশ করেন।‘মনপুরা’ ছবিতে কাজ করার আগেও ফারহানা মিলি বাংলা টিভি নাটকে অভিনয় করেছেন।
এছাড়াও পোস্ট গ্র্যাজুয়েট নাটকে মিলি অভিনয় করছেন।
মিলি ২০১১ সালে ইঞ্জিনিয়ার রাশিদুল ইসলামকে বিয়ে করেন। তার একটি ছেলে সন্তান রয়েছে।
বাংলাদেশের সংরক্ষিত মাছের তালিকা
বাংলাদেশের সংরক্ষিত মাছ বলতে বোঝানো হয় সে সব মাছকে যেগুলো বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইন অনুযায়ী বাংলাদেশ সরকার কর্তৃক সংরক্ষিত ঘোষণা করা হয়েছে। উক্ত আইনের শেষে যুক্ত ২য় ও ৩য় তফসিলে মোট ৫২ প্রজাতির মাছের নামোল্লেখ করা হয়েছে যেগুলো বাংলাদেশের ভূ-খণ্ডে সংরক্ষিত বন্যপ্রাণী "(Protected animal)" হিসেবে বিবেচিত হবে।
সংরক্ষিত বন্যপ্রাণীর ক্ষেত্রে সকলকে সতর্কতা অবলম্বন করতে হবে। কেননা উক্ত আইনের ৬ ধারা মোতাবেক এই ৫২ প্রজাতির বন্যপ্রাণী শিকার বা বন্যপ্রাণী, মাংস, ট্রফি, অসম্পূর্ণ ট্রফি, বন্যপ্রাণীর অংশবিশেষ অথবা এসব হতে উৎপন্ন দ্রব্য দান, বিক্রয় বা কোনো প্রকারে কোনো ব্যক্তি বা প্রতিষ্ঠান বা অন্য কারো নিকট হস্তান্তর করা নিষিদ্ধ ঘোষণা করা হয়েছে। উক্ত ধারা লঙ্ঘন করলে বিচারক্রমে ৩৯ ধারা অনুযায়ী কোনো ব্যক্তি এক বছরের কারাদণ্ড অথবা ৫০ হাজার টাকা জরিমানা অথবা উভয় দণ্ডে দণ্ডিত হতে পারেন। কোন ব্যক্তি একই অপরাধ দ্বিতীয়বার করলে শাস্তির পরিমাণ দ্বিগুণ হবে।
আরো উল্লেখ রয়েছে আইনের ৪১ ধারা মোতাবেক যে কোনো ব্যক্তি এই আইনের অধীন কোন অপরাধ সংঘটনে প্রত্যক্ষ বা পরোক্ষভাবে সহায়তা করলে বা উক্ত অপরাধ সংঘটনে প্ররোচনা প্রদান করে থাকলে এবং উক্ত সহায়তা বা প্ররোচনার ফলে অপরাধটি সংঘটিত হলে, উক্ত সহায়তাকারী বা প্ররোচনাকারী তাহার সহায়তা বা প্ররোচনা দ্বারা সংঘটিত অপরাধের জন্য নির্ধারিত দন্ডে দন্ডিত হইবেন।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ১ অনুযায়ী ২৫ টি প্রজাতি এবং তফসিল ২ অনুযায়ী ২৭ প্রজাতির, মোট ৫২ প্রজাতির মাছকে সংরক্ষিত ঘোষণা করা হয়েছে। অর্থাৎ আইন অনুসারে এই ৫২ প্রজাতির মাছ শিকার, বিক্রয় ও বিপণন বাংলাদেশের আইনে শাস্তিযোগ্য অপরাধ।নিম্নে তফসিল ১ ও তফসিল ২-এর মাছগুলোর নাম উল্লেখ করা হলো:
নিম্নে তফসিল ২-এর মাছগুলোর নাম উল্লেখ করা হল:
২০১৭ ইন্ডিয়ান প্রিমিয়ার লীগ
২০১৭ ইন্ডিয়ান প্রিমিয়ার লীগ (সংক্ষিপ্তভাবে আইপিএল ৯১০ বা ভিভো আইপিএল ২০১৭) হল আইপিএলের দশম আসর, যা পেশাদার টুয়েন্টি২০ লীগ প্রতিযোগিতা হিসাবে ২০০৭ সালে ভারতীয় ক্রিকেট কন্ট্রোল বোর্ড কর্তৃক চালু হয়। টুর্নামেন্টটি ২০১৭ সালের ৫ এপ্রিল থেকে ২১ মে পর্যায়ে অনুষ্ঠিত হয়।
ম্যাচ গুলো আয়োজনের জন্য ১০ টি ভেন্যু নির্বাচিত হয়েছে। উদ্বোধনী ম্যাচ এবং ফাইনাল ম্যাচ অনুষ্ঠিত হবে হায়দ্রাবাদের রাজীব গান্ধী আন্তর্জাতিক ক্রিকেট স্টেডিয়াম-এ।